text: Video: Svinekød sælger stadig
  25 september 2014 kl. 15.45
  Hverken Dansk Supermarked eller Coop har solgt mindre svinekød siden TV SYD offentliggjorde sin undersøgelse, der viste, at hver femte pakke svinekød i supermarkederne indeholder svine-MRSA.
  Kunderne i både Dansk Supermarked og Coop køber ligeså meget svinekød i dag, som for to dage siden, da TV SYD offentliggjorde undersøgelsen der afslørede, at 21 procent af det danske svinekød i landets supermarker indeholder svine-MRSA.
  Både Dansk Supermarked og Coop erkender, at de har et ansvar for at sikre deres kunder svinekød uden MRSA, men understreger at ansvaret for udbredelsen af svine-MRSA ligger hos landbruget og de veterinære myndigheder.
  Hverken kunderne i Coop eller Dansk Supermarked får løfter om svinekød med mindre MRSA ? men begge koncerner vil nu tilbyde mere information om MRSA og god køkkenhygiejne.
  Hør og se kundernes reaktioner - varighed 46 sekunder:
  
  